TISCO วิ่งแรง 4% รับกำไรไตรมาส 3 ดีเกินคาด โบรกฯเชียร์ “ซื้อ” เป้า 80 บาท!
TISCO วิ่งแรง 4% รับกำไรไตรมาส 3 ดีเกินคาด โบรกฯเชียร์ "ซื้อ" เป้า 80 บาท!
TISCO วิ่งแรง 4% รับกำไรไตรมาส 3 ดีเกินคาด โบรกฯเชียร์ "ซื้อ" เป้า 80 บาท!
16 ต.ค. 2563

ผู้สื่อข่าวรายงานว่า ราคาหุ้นบริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO ล่าสุด ณ เวลา 10.08 น. อยู่ที่ระดับ 68.50 บาท ปรับตัวขึ้น 2.75 บาท หรือ 4.18% ด้วยมูลค่าการซื้อขาย 224.47 ล้านบาท
ทั้งนี้ บล.เคทีบี (ประเทศไทย) แนะนำ “BUY” TISCO ราคาเป้าหมาย 80 บาท/หุ้น หลังจากกำไรไตรมาส 3/63 ดีกว่าคาดมากจาก NIM ที่เพิ่มขึ้นและสำรองฯที่ลดลง โดยปรับคำแนะนำขึ้นเป็น ซื้อ จากเดิมที่ ถือ TISCO และ rollover ราคาเป้าหมายไปเป็นปี 64 ได้ที่ 80.00 บาท อิง 64 P/BV ที่ 1.60x (เทียบเท่า 10-yr average PBV) จากเดิมที่ 76.00 บาท
โดยชอบ TISCO เพราะมีความเสี่ยงในการตั้งสำรองฯเพิ่มขึ้นน้อยกว่ากลุ่มฯ และ NIM ยังทรงตัวในระดับสูงได้ต่อเนื่อง นอกจากนี้ TISCO ประกาศกำไรสุทธิในไตรมาส 3/63  อยู่ที่ 1.6 พันล้านบาท -14% จากช่วงเดียวกันเมื่อปีก่อน แต่ +21% จากไตรมาสก่อน ดีกว่าที่ตลาดคาดถึง 19% จาก NIM ที่ปรับตัวเพิ่มขึ้นอย่างมากที่ระดับ 4.70% จากไตรมาสก่อนที่ 4.30% เพราะมีเงินกู้ยืมระยะยาวหมดอายุและทำการออกเป็นเงินฝากที่ต้นทุนต่ำแทน และตั้งสำรองฯลดลง
ส่วน NPLs ลดลงได้ดีมาอยู่ที่ 2.63% จาก 3.28% ในไตรมาสก่อน เพราะปัจจัยด้าน technical ทั้งนี้กำไรสุทธิใน 9 เดือนแรก คิดเป็น 78% จากประมาณการทั้งปี ทำให้เรามีการปรับประมาณการกำไรสุทธิในปี 63 เพิ่มขึ้น +5% จากการปรับ NIM เพิ่มขึ้น ขณะที่ NPLs จะเริ่มกลับมาเพิ่มขึ้นในไตรมาส 4/63  แต่จะค่อยๆเพิ่มขึ้น แต่ไม่น่าเป็นห่วงมากนักเพราะมี Coverage ratio อยู่ที่ระดับสูงสุดในกลุ่มธนาคารที่ 196%
ด้านราคาหุ้นมีการปรับตัวเพิ่มขึ้น +7% เมื่อเทียบกับ SET ในช่วง 1 เดือนที่ผ่านมา สวนทางกับหุ้นในกลุ่มธนาคารที่ปรับตัวลง 5-7% เพราะงบที่ออกมาดีกว่าคาด โดยเฉพาะอย่างยิ่ง NPLs ที่ลดลงเยอะมาก แม้ว่าไตรมาส 4/63 จะเห็นการเพิ่มขึ้นของ NPLs แต่คาดว่าจะเพิ่มขึ้นอย่างค่อยเป็นค่อยไปและ TISCO ตั้งสำรองฯเผื่อไปเยอะแล้ว ขณะที่ยังมี dividend yield ที่อยู่ในระดับสูงถึง 7.5%